Liiklusõnnetuste põhjuste väljaselgitamise ekspertkomisjon

Transpordiamet 03.04.2025

Valge 4

Tallinn 11413

Väljavõtted liiklusõnnetuste kokkuvõtetest

Edastan teadmiseks ja liikluskeskkonna parandamiseks tehtud ettepanekute realiseerimise otsustamiseks väljavõtted liiklusõnnetuste põhjuste väljaselgitamise ekspertkomisjoni poolt koostatud liiklusõnnetuste kokkuvõtetest.

|  |  |
| --- | --- |
| Liiklusõnnetuse number | 24-42 |
| Liiklusõnnetuse aeg | 18. aug 2024,kell 3:46, pühapäev |
| Liiklusõnnetuse koht | Tee nr 11390 Tallinn – Rannamõisa – Kloogaranna mnt 31. km |
| Liiklusõnnetuse koha koordinaadid | X: 6584214.71 Y: 513843.78 |
| Liiklusõnnetuses osalenud sõidukeid | 1 |
| Liiklusõnnetuses osalenud isikuid | 2 |
| Liiklusõnnetuses vigastatuid | 0 |
| Liiklusõnnetuses hukkunuid | 2 |
|  |  |

**1. Liiklusõnnetuse toimumise koha kirjeldus**

1.1. Harjumaa, Lääne-harju vald, riigitee nr 11390, Tallinn- Rannamõisa- Kloogaranna 31. kilomeeter. Tegemist on kahesuunalise kõrvalmaanteega. Õnnetuskohast umbes 700m kaugusel algab Laulasmaa asum, kus on tihe suvilaasum ning kiirus on piiratud 70 km/h ja 50 km/h. Ametlik ööpäevane liiklussagedus on lõigul 2240 sõidukit. Kuna Laulasmaa asum on aktiivne suvila- ja rannapiirkond, siis suvisel hooajal liiklussagedus tõuseb hüppeliselt. Samuti kasutatakse lisaks ametlikele parklatele, sellel teel päris tihedalt ka teeääri peatumiseks ja parkimiseks. Parkivad sõidukid omakorda piiravad nähtavust ja tekitavad täiendavat ohtu.

1.2.  Teel on mõlemas suunas üks sõidurada, mis on 3,5m laiad. Tee asub metsa vahel ning kehtib asula väline kiiruspiirang 90 km/h. Õnnetuskoht asub sirgel lõigul, millele eelnes ja järgnes kurv. Sirge lõigu pikkus umbes 400m. Antud lõigul on kergliiklus viidud teest eemale eraldi teele ja haljasala põhitee ja kergliiklustee vahel on 11m. Õnnetuskohal on teekattel olemas kattemärgistus, mis oli hästi nähtav kuigi natuke kulunud. Teepeenrale on paigaldatud tähispostid. Pikinähtavus teel on hea, külgnähtavust piiravad mõlemal pool teed kasvavad puud.

1.3. Muud andmed: kuiv asfaltkattega tee, pime aeg, pilvine ilm. Õhutemperatuur oli õnnetuse juhtumise hetkel 11°C ja teepinna temperatuur oli 19°C.

1.4. Varem on antud õnnetuskoha lähedal toimunud hukkunuga teelt väljasõit. LÕUK töögrupi juhtum 19-45. Varasema õnnetuse toimumiskoht ja asjaolud on erinevad.

**2. Liiklusõnnetuse lühikirjeldus**

2.1. Liiklusõnnetuses osales sõiduauto VW Passat, mida juhtis 17-aastane mees.

2.2. Sõiduauto Volkswagen  sõitis kurvist tulles vasakule poole teelt välja vastu puud. Sündmuskohal hukkus sõiduautos Volkswagen paremal pool esiistmel sõitjana viibinud 17-aastane noormees, sündmuskohalt toimetati SA PERH Mustamäe korpusesse üliraskes seisundis sõiduautot Volkswageni juht kus ta suri samal päeval saadud vigastustesse.

**3. Liikluskeskkonda puudutavad riskitegurid ja muud asjaolud.**

3.1. Google mapsi 2023. aasta tänavavaatest on näha, et 100m varem on toimunud sarnane teelt välja ja vastu puud sõitmine, mida ei ole registreeritud.

3.2. Teel on väga palju erineva kiirusega (50-70-90) lõike.

**4. Ettepanekud liikluskeskkonna parandamiseks konkreetse liiklusõnnetuse toimumise kohal**

4.1. Võttes arvesse, et tee on tihedalt kasutatav just suvisel ajal ning tee äärde jäävad nii suvilate, ranna kui ka puhkekohtade ning metsaradade piirkonnad, siis oleks mõistlik kogu teele kehtestada maksimaalne kiirus 70 km/h.

|  |  |
| --- | --- |
| Liiklusõnnetuse number | 24-65 |
| Liiklusõnnetuse aeg | 06.12.2024, kell 07:46, reede |
| Liiklusõnnetuse koht | T 22180 Nõo-Kambja ja T 22182Järiste-Luke tee ristmik, Kolga küla, Nõo vald, Tartu maakond |
| Liiklusõnnetuse koha koordinaadid | X 6461393.12 Y 650530,91 |
| Liiklusõnnetuses osalenud sõidukeid | 2 |
| Liiklusõnnetuses osalenud isikuid | 5 |
| Liiklusõnnetuses vigastatuid | 2 |
| Liiklusõnnetuses hukkunuid | 2 |

**1. Liiklusõnnetuse toimumise koha kirjeldus**

1.1. Sündmuskoht asub Kolga külas, Nõo vallas, Tartumaal kõrvalmaanteede Nõo-Kambja 22180 ja Järiste-Luke 22182 ristmikul. Ristmiku ümbristavad rohumaad. Ristmikul loodes asub kinnistu, mida ümbritseb kuusehekk. Nähtavus ristmikul on hea.

1.2. Nõo-Kambja teel on enne ristmikku 135 meetri kaugusel hoiatus märgid 133a "Lõikumine kõrvalteega". Nõo-Kambja maantee teekatte laius on 7,4 meetrit, teekattel on märgistatud äärejooned ja telgjoon ja teekate on pinnatud 2024. aastal. Keskmine ööpäevane liiklussagedus on 546 sõidukit ööpäevas. Järiste-Luke maantee teekatte laius on 7 meetrit, teekattel on märgistatud äärejooned ja pinnatud on 2021. aastal. Keskmine ööpäevane liiklussagedus on 147 sõidukit ööpäevas. Järiste-Luke maanteel on ristmikule lähenedes on paigaldatud liiklusmärgid 221 "Anna teed" koos lisateatetahvliga 811 "Kaugus objektini" (200m) ja vahetult ristmikul on liiklusmärk 211 "Anna teed".

1.3. Nõo teeilmajaama andmetel oli õhutemperatuur -3 ja teetemperatuur -2,5 kraadi. Ilm oli sombune, kuid sadu ei olnud, teekattel oli kerge kiht kinnisõidetud lund.

1.4. Viimase viia aasta jooksul ei ole liiklusõnnetusi juhtunud.

**2. Liiklusõnnetuse lühikirjeldus**

2.1. Liiklusõnnetuses osalesid

* sõiduauto Audi A6 Avant, mida juhtis 47-aastane mees. Lisaks juhile oli autos veel kolm sõitjat.
* veoauto Volvo FM340, mida juhtis omav 39-aastane mees.

2.2. Nõo-Kambja ja Järiste-Luke teede ristmikul sõitis Järiste-Luke teed mööda Järiste suunas liikunud veoauto Volvo ette Nõo-Kambja teed mööda Kambja suunas liikunud sõiduautole Audi. Sõiduauto liikus mööda peateed. Kokkupõrkes said vigastada sõiduauto juht ja tema kõrval istunud sõitja. Tagaistmel istunud 83-aastane mees ja 40-aastane mees surid saadud vigastustesse sündmuskohal.

**3. Liikluskeskkonda puudutavad riskitegurid ja muud asjaolud**

3.1. Liiklusõnnetus juhtus pimeda ajal.

**4. Ettepanekud liikluskeskkonna parandamiseks konkreetse liiklusõnnetuse toimumise kohal**

4.1. Ristmiku parem tähistus ja pikas perspektiivis ristmiku harude nihutamine.

Lugupidamisega,

Villu Vane

komisjoni esimees,

liiklusohutuse osakond

Transpordiamet

5093712

/allkirjastatud digitaalselt/